**Упознао сам дивно створење**

Ја волим много да идем код бабе и деде

радим шта хоћу, а не шта ми нареде

по дворишту трчим ил гледам ТВ

ма, код деде и бабе ја могу све.

Ал људи моји најбоље је код

дединог брат деде Љупчета

е, од његовог кера, нема лепшег кучета.

Зове се Џеки, као неки Американац,

ал наш је чувене расе мешанац.

Воли да трчи и да се игра,

разигран је као чигра

признајем мало ми је фрка

кад крене по дворишту да се трка.

И тако...

Баба ми угађа, а деда нуди печење

а мене занима само Џеки

моје омиљено створење.

Јован Михаиловић II1

Основна школа „Станислав Сремчевић“

Ментор: Предраг Николић